Folketing
2008-01-18

Jamen det image iklæder vi os meget gerne, og vi synes også, vi kan leve op til det. Jeg synes faktisk, den socialdemokratiske ordfører skitserede det meget konkret: at det er vigtigt, at vi har et Danmarks Radio, som fungerer, og at Danmarks Radio, er noget, som vi alle sammen er brugere af. Og så kom der den lille pointe med, at der også er andre ting, f.eks. aviser, som vi ikke kan differentiere betalingen for. Vi er en del af et forlig; vi vil gerne tage medansvar for nogle ting. Og det er ikke sådan, at man bare læner sig op ad andre; det synes jeg er en forkert udlægning og forkert af Enhedslistens ordfører at sige sådan.